లాతూర్ : అత్యాచారానికి గురైన ఓ పాఠశాల విద్యార్థినిని పాఠశాల నుంచి సస్సెండ్ చేసిన దారుణ ఘటన మహారాష్ట్రలోని లాతూరు జిల్లాలోని ఓ పాఠశాలలో వెలుగుచూసింది. లాతూర్ జిల్లాలోని ఓ పాఠశాలలో పదిహేనేళ్ల ఓ అమ్మాయి 11వ తరగతి చదువుతుంది. ఓ ఆర్మీ జవాన్ పాఠశాల అమ్మాయిని పెళ్లి చేసుకుంటానని చెప్పి ఆమెపై అత్యాచారం చేశాడు. ఈ ఘటనపై బాధిత అమ్మాయి పోలీసులకు ఫిర్యాదు చేసింది. పోలీసులు బాధిత అమ్మాయిని వైద్యపరీక్ష చేయించగా అత్యాచారం జరిగిందని తేలడంతో నిందితుడిపై ఐపీసీ సెక్షన్ 376 కింద కేసు నమోదు చేశారు. అనంతరం తమ పాఠశాల ప్రతిష్ఠ దెబ్బతింటుందని సాకుగా చూపించి రేప్ బాధిత బాలికను పాఠశాల నుంచి యాజమాన్యం సస్పెండ్ చేసింది. అత్యాచారానికి గురైన తన మేనకోడలిని పాఠశాల సస్పెండ్ చేసిన వ్యవహారంపై బాధిత బాలిక మేనమామ పోలీసులకు ఫిర్యాదు చేసేందుకు వెళ్లగా యాభైవేల రూపాయలు ఇస్తేనే కేసు నమోదు చేస్తామనడంతో బాధితురాలు జిల్లా ఎస్పీ శివాజీరాథోడ్ ను సంప్రదించింది. దీంతో పోలీసులు కేసు నమోదు చేసి దర్యాప్తు ప్రారంభించారు.
lathur : atyaachaaraaniki guraina oo paatasaala vidyaarthinini paatasaala nunchi sussend chesina daaruna ghatana mahaaraashtralooni laaturu jillaalooni oo paatasaalalo veluguchusindi. lathur jillaalooni oo paatasaalalo padihenella oo ammai 11va taragati chaduvutundi. oo armi jawan paatasaala ammayini pelli chesukuntanani cheppi aamepai atyaachaaram cheshaadu. ee ghatanapai baadhita ammai polisulaku firyaadu chesindi. poliisulu baadhita ammayini vaidyapareeksha cheyinchagaa atyaachaaram jarigindani teladamtho ninditudipai ipc section 376 kinda kesu namodu chesaru. anantaram tama paatasaala pratishta debbatintundani saakugaa chuupinchi rape baadhita baalikanu paatasaala nunchi yaajamaanyam suspend chesindi. atyaachaaraaniki guraina tana menakodalini paatasaala suspend chesina vyavahaarampai baadhita balika menamama polisulaku firyaadu chesenduku vellagaa yabhaivela roopaayalu istene kesu namodu chestamanadamto baadhituraalu jilla espy sivajirathod nu sampradinchindi. deentho poliisulu kesu namodu chesi daryaaptu praarambhinchaaru.